Money Monster

Money Monster ya iku filem thriller saka Amérikah Sarékat kang digawé taun 2016. Filem iki diarahake déning Jodie Foster dhedhasar skenario anggitané Alan Di Fiore, Jim Kouf lan Jamie Linden. Sapérangan ingkang maragani filem iki antarané George Clooney (ngrangkep prodhuser) minangka Lee Gates, Julia Roberts, Giancarlo Esposito, Dominic West lan Caitriona Balfe.

Panjupukan gambar utama diwiwiti tanggal 27 Fèbruari 2015 ing New York City. Filem iki dibabar déning Sony Pictures Entertainment lumantar TriStar Pictures ing tanggal 13 Mèi 2016, lan lumayan ditampa déning para pamirsa, sarta kasil ngumpulaké bathi punjul $93 yuta.

Riwayat 
Dolanan saham padha waé karo totohan, sanajan akèh prakiran kang kagunaaké kanggo maca glibeté owah-owahan reregan saham. Nanging ing donya iki sarwa ora mesti, akèh kaniscayan bokmenawa bakal kadadéan. Film Money Monster ngatonaké campur tangané manungsa ngrusak rega saham sawijiné perusahaan, lan ndadèkaké wong liya rugi. Lee Gates (George Clooney) ya iku salah sawijiné penyiar tivi misuwur. Dhèwèké dipracaya nggawa adicara Money Monster. Sawijiné program kang ngrembug babagan kaanan saham perusahaan ing Bursa Saham Wall Street. Lee Gates asring mènèhi saran marang para pamirsa supaya tuku utawa ngedol saham perusahaan. Sawijining dina, nalika Lee Gates lagi ngayahi jejibahan, ujug-ujug ana priya kang jenengé Kyle (Jack O’Connell) nggawa pistol lumebu ing njero studio Money Monster lan nyandera Lee Gates ing ngarepe tivi. Kyle tumindak kuwi, amarga saham kang anjlok dituku déning Lee Gates jebul regané anjlok lan ndadèkké dhèwèké Kyle kentèkan dhuwit. Perusahaan kuwi mau jenenge Ibis kang kapimpin CEO Walt Camby (Dominic West). Kyle nyandera Lee Gates saperlu éntuk alesan saka para pihak kang kudu tanggung jawab njagani saham Ibis kang ujug-ujug anjlog lan agawè rugi.

Ingkang maragani 

 George Clooney-Lee Gates
 Julia Roberts-Patty Fenn
 Jack O'Connell-Kyle Budwell
 Dominic West-Walt Camby
 Caitriona Balfe-Diane Lester
 Giancarlo Esposito-Captain Marcus Powell
 Christopher Denham-Ron Sprecher
 Lenny Venito-Lenny (The Cameraman)
 Chris Bauer-Lieutenant Nelson
 Dennis Boutsikaris-Avery Goodloe CFO
 Emily Meade-Molly
 Makhaola Ndebele-Moshe Mambo
 Condola Rashad-Bree (the Assistant)
 Aaron Yoo-Won Joon
 Olivia Luccardi-Arlene
 John Ventimiglia-A Team Leader
 Grant Rosenmeyer-Dave
 Greta Lee-Amy
 Cenk Uygur-himself

Prodhuksi 

Proyek filem Money Monster wis dibyawarakaké déning Deadline tanggal 7 Fèbruari 2012, nalika Daniel Dubiecki mbabaraké filemé The Allegiance Theater. Perusahaan iki arep dadi kang kapisan nggawé filem kuwi.

Alan Di Fiore lan Jim Kouf didhapuk nganggit skenario filem ki. Tanggal 11 Oktober 2012, Jodie Foster didhapuk minangka sutradara filem. Lara Alameddine uga dipracaya minangka prodhuser. Ing tanggal 25 Juli 2014, TriStar Pictures éntuk hak filem kalebu mbesuk yèn mbabarakè, pungkasané draft kaanggit déning Jamie Linden. Clooney lan Grant Heslov uga mèlu dadi sutradara saka gendera perusahaan Smoke House Pictures.

Sasi Oktober 2012, panjupukan gambar dijadwalké wiwit taun 2013. Wulan Juli 2014 diumumaké yèn prodhuksi arep diwiwiti yèn Clooney wis ngrampungké Coen brothers sesirah Hail, Caesar!, lan njupuk gambar utama filem iki diwiwiti ing New York City tanggal 27 Fèbruari 2015.

Pambabaran 
Sasi Agustus 2015, Sony Pictures Entertainment netepakeétanggal mbabar filem 18 April 2016. Nanging pungkasané tanggal mau diundurké dadi 13 Mèi 2016. Nganti tekan 17 Sèptèmber 2016, Money Monster ngumpulake bathi $41 yuta ing Amérika Utara lan $52.3 ing tlatah liyané, kanthi bathi sadonya nganti kasil $93.3 juta. Sawetara modhal kang wis ditokaké gedhéné $27 juta.

Uga delengen 
 Jim Cramer, host of the TV show Mad Money

Rujukan

Pranala njaba 

 
 Money Monster at Box Office Mojo
 Money Monster at Fandango
 
 Money Monster on Rotten Tomatoes
 Money Monster Trailer
 Money Monster on Twitter

2016 films
Film Amérikah Sarékat
English-language films
2010s crime drama films
2010s crime thriller films
American business films
American crime drama films
American crime thriller films
Films about film directors and producers
Films about television
Films produced by George Clooney
Films produced by Grant Heslov
Films shot in New York City
Films set in New York City
Films set in Manhattan
Films directed by Jodie Foster
Hostage dramas
Techno-thriller films
Trading films
Wall Street films
Smoke House Pictures films
TriStar Pictures films
Sony Pictures Entertainment
Films about financial crises
Works about algorithmic trading
Artikel Wiki Mrebawani II kalamangsa 1